Artūrs Dīcis
Artūrs Dīcis (dzimis 1985. gada 18. aprīlī Aizkrauklē) ir latviešu aktieris un dramaturgs. Bijis Dailes teātra aktieris, šobrīd — dramaturgs Latvijas Nacionālajā teātrī. Mācījies Tukuma rajona Engures vidusskolā. 2005. gadā iestājies Dailes teātra 9. studijā, kuru beidzis 2009. gadā, vienlaikus iegūstot Latvijas Kultūras akadēmijas Humanitāro zinātņu bakalaura grādu mākslās. No 2011. līdz 2019. gadam bijis Dailes teātra aktieris, bet teātra izrādēs piedalījies jau no 2007. gada. Vēlāk pievērsies dramaturģijai, pazīstams ar lugām, kas uzvestas Nacionālajā teātrī, starp kurām pazīstamākās "Arī vaļiem ir bail" (2018) un "Ričards. Nekā personīga" (2023). Filmējies LNT seriālā "Tikai nesaki man Bizu", kā arī TV3 seriālos "UgunsGrēks", "Ēnu spēles" un "Nemīlētie".